Hvilken tid på dagen er bedst for lysterapibehandling? - Dansk Lysterapi
Hvilken tid på dagen er bedst for lysterapibehandling?
De fleste mennesker synes, at lysterapibehandling om morgenen virker bedst. Hvis du er nybegynder, så start med lysterapi om morgenen. Hvis du ikke føler en forskel efter en uges tid, bør du tilføje endnu en lysterapibehandling om eftermiddagen.
Hvis du ikke har tid til lysterapibehandling om morgenen, så vil det trods alt være bedre at få lysterapi om eftermiddagen end slet ingen lysterapi. Du bør ikke benytte din lysterapilampe sent om aftenen (f.eks. 3 timer før sengetid), da du ellers kan få meget svært ved at falde i søvn.
Hvis du har problemer med at vågne om morgenen, bør du bestemt anvende en daggrysimulator. Hvis dette ikke er nok, kan du derefter supplere med en lysterapibehandling mellem 10-30 minutter. Du kan evt. også supplere med lysterapi om eftermiddagen.